ნიკოლაი ეჟოვი
ნიკოლაი ეჟოვი (რუს. Николай Иванович Ежов; დ. 1 მაისი, 1895 – გ. 4 თებერვალი, 1940) — საბჭოთა კავშირის სახელმწიფო და პოლიტიკური მოღვაწე. დიდი წმენდის პერიოდში იყო სსრკ-ის შინაგან საქმეთა სახალხო კომისარი. თანამდებობას იკავებდა 1936-1938 წლებში. 1938-1939 წლებში იყო სსრკ-ის წყლის ტრანსპორტირების სახალხო კომისარი. 1935-1939 წლებში მე-17 პოლიტბიუროს სამდივნოს წევრი. 1937-1939 წლებში მე-17 პოლიტბიუროს წევრობის კანდიდატი. იგი დიდი წმენდის დროს ხელმძღვანელობდა მასობრივ დაპატიმრებებსა და დახვრეტებს. 1939 წელს ეჟოვი დააპატიმრეს და აღიარა ანტისაბჭოთა მოღვაწეობა, მოგვიანებით კი ცხნობილი გახდა რომ აღიარება წამებით იქნა მოპოვებული. ამავე წელს ეჟოვი 44 წლის ასაკში დახვრიტეს. 1930-იანი წლების რეპრესიების ზოგიერთი ისტორიკოსი „ეჟოვშჩინად“ მოიხსენიებს. 1917-1939 წლებში ეჟოვი იყო საბჭოთა კავშირის კომუნისტური პარტიის წევრი. ეჟოვი დაბალი იყო, მისი სიმაღლე იყო დაახლოებით 151 სმ, სიმაღლისა და სადისტური საქციელის გამო შეარქვეს „სისხლიანი ქონდრისკაცი“. მიღებული ჰქონდა არაერთი ჯილდო და მედალი, მათ შორის ლენინის ორდენი.